Diari Oficial de la Generalitat Valenciana


Sumari del DOGV 3001, del 28-05-1997 (1997/7834)

ACORD de 22 d'abril de 1997, del Govern Valencià, pel qual es declara la urgent ocupació dels béns i drets afectats per la reestructuració i el canvi a quatre circuits de la línia aèria de mitjana tensió anomenada Retoretes-Europa al terme municipal de Benidorm.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3001

Data del DOGV
:   28-05-1997

Secció del DOGV
:   ALTRES ANUNCIS - EXPROPIACIONS

Número del document
:   1997/7834


Data del document
:   22-04-1997

Organisme emissor
:   Conselleria d'Ocupació, Indústria i Comerç

Tipus de document
:   Acord

ACORD de 22 d'abril de 1997, del Govern Valencià, pel qual es declara la urgent ocupació dels béns i drets afectats per la reestructuració i el canvi a quatre circuits de la línia aèria de mitjana tensió anomenada Retoretes-Europa al terme municipal de Benidorm.
  
El Govern Valencià, en la reunió del dia 22 d'abril de 1997, adoptà l'acord següent:
  
Vista la sol·licitud formulada per Iberdrola, SA, amb data 12 d'abril de 1995, per la qual es demana la declaració d'urgent ocupació dels béns afectats per la reestructuració i el canvi a quatre circuits de la línia aèria de mitjana tensió anomenada Retoretes-Europa al terme municipal de Benidorm.
  
  
Antecedents de fet
  
  
Primer
  
Amb data 5 d'octubre de 1994, el director territorial d'Indústria i Comerç d'Alacant dictà resolució per la qual s'acordà autoritzar la reestructuració i el canvi a quatre circuits de la línia aèria de mitjana tensió anomenada Retoretes-Europa, al terme municipal de Benidorm. La mateixa resolució declarava la utilitat pública de les esmentades instal·lacions.
  
  
Segon
  
Instruït el corresponent expedient administratiu pel Servei Territorial d'Indústria i Energia d'Alacant, se sotmeté al tràmit d'informació pública l'esmentat projecte, amb expressa inserció de la relació de propietaris, béns i drets afectats, publicant-se els corresponents anuncis en el Butlletí Oficial de la Província d'Alacant, de 27 de juny de 1995, en el Boletín Oficial del Estado, de 8 de maig de 1995, i en el diari Información, de 14 de juny de 1995.
  
  
  
Tercer
  
Amb data 7 de juny de 1995 s'informà de l'anunci als interessats en el procediment, mitjançant notificació individual o a través de la publicació d'edictes als ajuntaments dels últims domicilis coneguts.
  
  
Quart
  
Amb dates 27 de juny de 1995 i 10 de juliol de 1995, respectivament presentaren al·legacions el Sr. Pedro Meseguer Guillamón i la Sra. Mª Esperanza Pérez Llorens, on proposaven traçats alternatius per a la línia de mitjana tensió.
  
  
Cinquè
  
Així mateix, amb data 1 de juliol de 1995 presentà un escrit d'al·legacions el Sr. Cecilio González Muñoz en el qual sol·licitava:
  
- Denegar la urgent ocupació ja que no concorrien, en aquest cas, motius justificatius de la reforma del projecte de la línia.
  
- Declarar la caducitat de l'autorització d'establiment de la línia elèctrica perquè havia transcorregut el termini previst per a l'inici de les obres sense que hagen començat.
  
- Subsidiàriament que es declarara la nul·litat del tràmit d'informació pública de la urgent ocupació per haver-se produït indefensió dels interessats en limitar-se les seues possibilitats d'al·legació.
  
- Corregir la relació de béns i drets afectats per ser Tabe, SL, la titular de la finca 5710N.
  
  
Sisè
  
Comunicades les al·legacions a l'empresa beneficiària de l'expropiació, aquesta informa, amb data 5 de novembre de 1996.
  
  
- No es tracta de la implantació d'una nova línia, sinó de la modificació d'una línia existent.
  
- Els traçats proposats superen els límits previstos en el Decret 2.619/1966, de 20 d'octubre, pel qual s'aprova el Reglament de la Llei 10/1966, de 18 de març, sobre Expropiació Forçosa i Sancions en Matèria d'Instal·lacions Elèctriques.
  
  
Setè
  
Amb data 18 de desembre de 1996, el Servei Territorial d'Indústria i Energia d'Alacant justifica la necessitat de la urgent ocupació a fi de millorar i mantenir el servei en les condicions reglamentàries i al seu torn ampliar la capacitat de la xarxa de distribució per poder atendre la demanda de Benidorm i la seua zona d'influència amb la deguda garantia, i entén que no és procedent estimar les al·legacions d'oposició formulades a l'expedient pels motius enunciats en l'antecedent anterior
  
  
Fonaments jurídics
  
  
Primer
  
És competent el Govern Valencià per a l'adopció d'aquest acord, de conformitat amb el que preceptua l'article 31 del Decret 2.619/1966, de 20 d'octubre, pel qual s'aprova el Reglament d'Expropiació Forçosa en Matèria d'Instal·lacions Elèctriques, en relació amb la disposició final segona de la Llei de la Generalitat Valenciana 5/1983, de 30 de desembre, de Govern Valencià.
  
  
  
Segon
  
En aquest expedient s'han complit els tràmits i els requisits establits en la Llei 10/1966, de 18 de març, d'Expropiació Forçosa i Servituds de Pas per Instal·lacions d'Energia Elèctrica, el seu reglament de 20 d'octubre de 1966, la Llei d'Expropiació Forçosa de 16 de desembre de 1954 i la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
  
Tercer
  
No poden acceptar-se les al·legacions d'oposició formulades en l'expedient per les següents raons:
  
- El traçat proposat no incorre en cap de les prohibicions de l'article 25 del Decret 2.619/1966, de 20 d'octubre, ni les alternatives proposades compleixen el requisit previst en l'apartat b) de l'article 26 de l'esmentat text legal.
  
- La informació pública es va realitzar de conformitat amb el que preveu l'article 31 de l'esmentat Decret 2.619/1966.
  
- No hi ha causa de caducitat de l'autorització, atès que Iberdrola va instar el procediment d'urgent ocupació per iniciar l'expropiació dins del termini previst en l'aprovació del projecte.
  
  
S'accepta la correcció d'errades de la titularitat de la finca 5710N.
  
  
Quart
  
Justifica la urgent ocupació la necessitat de millorar i mantenir el servei en les condicions reglamentàries i al seu torn ampliar la capacitat de la xarxa de distribució per poder atendre la demanda de Benidorm i la seua zona d'influència amb la deguda garantia.
  
En virtut d'això, a proposta del conseller d'Ocupació, Indústria i Comerç, el Govern Valencià acorda:
  
Declarar la urgent ocupació dels béns i drets afectats per la reestructuració i el canvi a quatre circuits de la línia aèria de mitjana tensió anomenada Retoretes-Europa al terme municipal de Benidorm.
  
Els béns i drets afectats per aquest acord són:
  
  
Contra aquest acord que posa fi a la via administrativa, podrà interposar-se recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptats des de l'endemà de la seua notificació o publicació.
  
  
València, 22 d'abril de 1997
  
  
El conseller secretari del Govern Valencià,
  
JOSÉ JOAQUÍN RIPOLL SERRANO